Вельмі прыемна было пачуць пераклад памятных словаў Францыска Скарыны з прадмовы да кнігі “Юдыф” на японскай мове, які зрабіла і прачытала перад удельнікамі сустрэчы кіраўнік Інфармацыйнага цэнтра японскай культуры ў Мінску Масако Тацумі-сан. “ Як звяры, што блукаюць у пушчы, ад нараджэння ведаюць сховы свае…”. Таксама Масако пазнаёміла слухачоў з кнігай для дзяцей японскага пісьменніка Нанкіці Наімі “Лісёнак Гон”, дзе пераклад з японскай на рускую мову зрабіла яе дачка Юйэ Тацумі і музыка і перакладчык Мікалай Пруднікаў. На развітанне Масако – сан дапамагла жадаючым самастойна напісаць іерогліфы “Надзея”, “Здароўе”, “Сонца”, “Любоў” , расказала аб тым, што ёй вельмі падабаецца беларуская мова і яна пераклала вершы беларускіх паэтаў Максіма Багдановіча, Максіма Танка, Адама Глобуса на японскую.